**ILEQQUUSUMIK ATAATSIMIINNEQ**

**02. juni 2020 KL. 14:00**

**Peqataasut:**

Sabine Fleischer, Siulittaasoq

Sakio Fleischer, Piffimmi qinigaq

Mikael Lange

Ann Andreassen, peqataanngilaq

Elisabeth Nielsen

|  |  |  |  |
| --- | --- | --- | --- |
| **Aqutsisoq:** | [Ateq] | **Aqutsisoq:** | Sabine Fleischer, Siulittaasoq |
| **Peqataanngitsut:** | Ann Andreassen | **Imaqarniliortoq:** | Makkak Markussen |
| **Immikkut aggersakkat:** | [Ateq] |  |  |
| **Ingerlannaera:** | [Ingerlanneqarfiata allaaserineqarnera.] |  |  |

**Ullormut oqaluuserisassat:**

[1. Illoqarfiup iluata torersuunissaa](#_Toc5887939)

[2. Nalluffitsigut sissami puttaqutinik pilersitsinissaq](#_Toc5887940)

[3. Isikkamik arsaattarfik pillugu innuttaasumiit allagaqaat](#_Toc5887941)

4. Mikael Lange-p siunnersuutiginikuusami sumut killinneranik apeqquteqaatai

5. Multibanep suliariumannittussarsiuunneqarsimanera

6. Tasersuup alliup sinaatigut tummeqqiornissamut il.il. Nukissiorfiup akissuteqaataa

7. Siulittaasup nalunaarutaa Oqartussaaqataanermut ataatsimiititaliamit ataatsimeeqateqarsimaneq

8. Teknikkimut Immikkoortoqarfiup suliat killinneranik saqqummiussinera

**Aalajangiineq:**

|  |
| --- |
| **Akuerineqarput** |

# Illoqarfiup iluata torersuunissaa (Elisabeth Nielsen)

## Illoqarfiup iluani torersaasuvut kommunalarbejderet suliassarpassuaqartarput, ilaatingullu inuttassaaleqisartunik, pisariaqarpoq ataqangiissaarilluarsinnaasaumik piumasaqarsinnaasumillu aquttoqarnissaat. Tamannalu aatsaat anguneqarsinnaavoq atorfik pilerinarsarneratigut. Atorfik nutaaq akissarsiangissaartorlu pilersinneratigut.

**Aalajangiineq:**

|  |
| --- |
| **Sullissiviup nalunaarutingaa silami sulisunut atorfik inuttassarsiuunneqaqqissimasoq naliginnaasumik akissaatit maannakkut atuuttut akissaaserneqartussamik.** **Aqutsisoq ataqatingiissaarilluarsinnaasumik sulisitsinerminilu piumasaqarluarsinnaasumik aquttoqarnissaq pisariaqarpoq, taamaattumik Kommunalbestyrelsip allakkiortoqassooq akissaatitsigut Namminersorlutik Oqartussanut isumaqatiginninniartoqarnissaanik akissaaserluakkamik inuttaliinissaq eqqarsaatingalugu. Aammalu atortutigut aningaateqarneq aaqqiivigineqartariaqarpoq.** |

# Umiatsialiveqarfinni puttaqutinik (redningskrans) pilersitsisoqarnissaanik siunnersuut. (Sakio Fleischer)

## Ukiuni kingullerni imaanera sivisunerulersimavoq, tamatumalu nassatarivaa umiatsiaq sivisunerusumik immamiitinneqartarnerat. Ukioq kingulleq pisoq eqqarsaatingalugu nalluffimmi inuup inuuneranik naleqangajassimavoq, avannernerani umiatsiaq aaqqinniarneqarnerani piginnittoq mallimit angumeritilluni qaarunneqangajassimalluni. Qaarunneqarsimaguni taamalu mallertigisoq ajortoqarsimassangaluarpoq qularnanngittumik, qujanartumilli periataarnermi inuk qaarunneqarsimanngilaq. Taamaattumik illoqarfiup sumiiffiini assigiinngitsuni puttaqutinik pilersitsisoqarnissaanik matumuuna siunnersuuteqarpunga. Ataatsimiititaliap akuerissappagu misissorneqassaaq sumiiffinni qassini pilersitsisoqarsinnaassasoq.

**Aalajangiineq:**

|  |
| --- |
| **Siunnersuut taperserneqarpoq, ”redningskranse”-nik pissarsisoqassooq Nalluffimmut, Aqqariannguaq-imut Kangerloqqissumut, sissarsuarmilu ikkussuunneqartussanik.**  |

# Isikkamik arsaattarfik pillugu allagaqaat (Jens Thorin)

## Matumuuna arsaattarfipput pillugu allagaqaasiorpunga, perarfissanik ullutsinnut tulluarnersunik ujartuingama. Naluneqanngitsutut arsaattarfilpput ungasippoq, aammalu tikikkuminaalluni, meeqqallu aasalernerani arsaattarfik aputaarukkaangat orningarlualertarpaat, aammalu aasaanerani kikku tamat, timersoqatigiiffiillu nuannersumik unammiuaarfigilersarpaat, ilaannilumi isiginnaariarpassuit aamma nunaqarfitsinniillu ornigartarpaat. Taamaattorli kissaatiginaraluaqaaq arsaattarfiup allamut nuunneqarnissa. Siunnersuutigisinnaangaluarpara ”Tasinnguaq”, Inngerutip, Børnehjemmellu tunuaniittoq arsaaffiliarineqarsinnaangaluarpoq. Taanna Uummannap illoqarfittaaniippoq, sunut tamanut qanilluni, aammalu pittaaqqutaasinnaasut uku eqqartorsinnaavakka, soorlu:

1. Illoqarfimmi inissisimavoq
2. Meeqqanut inuussuttunullu timersornikkut isikkamik arsartarnikkullu soqutiginerulersitsisinnaalluni, nalunngilara meeqqanut isikkamik arsarnermik sungiusaasuungama arsaattarfitta ungasippallaarnera peqqutaalluni aasaanerani arsartarneq/timersorneq annikkillisarpoq. Arsaaffipput nuunneqaraluarpat, qularutiginngilara aaqqissuinerit unammiuaarnerit, unammersuarnerillu aaqqissuunneqarnissai amerliumaartut.

Maannakkut arsaattarfitta ajoqutai uku eqqartoriarukkit:

1. Eqqavissuarmut qanippallaarpoq, eqqaavissunnillu tipi takkutikulasorujussuuvoq arsaattarfimmiitilluni, taamaalilluni peqqissutsimut uloarianaqaaq.
2. Industri – suliffeqarfinnut atortunik ilioraaviup akornaniippoq.
3. Iliveqarfiup eqqaaniippoq.
4. Qimmeqarfiup eqqaaniippoq, meeqqat ulorianertorsiorsinnaapput.
5. Minnerunngitsumik ungasinnermut meeqqanut isumaalunnakkuloqaaq.

Neriuppunga allagaqaatinga eqqartorneqarluarumaartoq isummerfigineqarluarumaartorlu, tassami inuit naapittakkakka oqaloqatigisakkakkalu aamma taamatut misigisimapput, aap arsaattarfipput iluaqaaq ivigaasanik qallerneqarmat, kisianni ullutsinnut tulluanngittorujussuuvoq inissisimaffia.

Arsaattarfik nuunneqassangaluarpat akissaalu eqqartorneqassappat, soorunami naleqassooq, kisianni siunissaq eqqarsaatingalugu aammalu pittaanerusumik inuuneqalernissatsinnut eqqarsarutta ataatsimut isigalugu akilersinnaavoq.

Nalunngilara aamma peqatigiiffeqartoqarnikuungaluarpoq arsaaffittaarniaqatigiit ”ivigaasaq” kisiannili tunniutiinnarput anguniagarlu unitsiinnarlugu – Kommunip arsaattarfipput ivigaasanik qallermagu.

Ilanngullugu assiliinikuuvunga ”Tasinnguaq” takorluukkersaarutingalugu arsaattarfittalerlugu.

**Aalajangiineq:**

|  |
| --- |
| **Allakkat paasillugit arsaattarfiup inissisimanera maannakkut allanngortinnissaanut periarfissaqanngilaq, siunissarli eqqarsaatingalugu ”Nanumut”-mut qimmileqarfiullu pilersaarusiornissaanut tamakkua ilanngullugit oqaluuserineqartussaapput.** |

# **Mikael Langep siunnersuutiginikuusami sumut killinneranik apeqquteqaataa**:

# Sissami containereeqqat (eqqaaviit naleqquttut siunnersuutinginikuusakka sumut killippat?

# Sioqqanut milluaatissaq qanoruna piniartoq

# Nuugaatsiarmiut Illorsuarmiullu sanaanneqarmata teqqarnikut sooq suli salinneqanngillat

# Qaartiterutissaasivikup eqqaaniittuq piilikut allallu ingitassat uninngaannartut

Teknikimut akisussaasup nassuiaaneratigut, sissami eqqaavissat inniminnereernikuupput, sioqqanut milluaatissaq Ilulissaniik atornikoq tikisinneqartussaangaluaq aserorsimavoq, Nuugaatsiarmiut/Illorsuarmiut sanaanneqarnerini teqqarnikut KJ-ikkut katersorsimavaat, sinneri koorortanut tiginneqarsimasut silami sulisunut katersorneqartussanngorlugit suliakkiutigineqassapput. Qaartiterutissaasivikup eqqaaniittut biilit piiartinneqarnissai avatagiisilerisut suleqatingalugit piiarneqarneqassapput.

#  Aalajangiineq:

|  |
| --- |
| Teknikkimut akisussaasup nassuiaaneranut qujassuteqarlutik nassuiaatai tusaatissatut tiguneqarput. |

#  **MultiBanep suliariumannittussarsiuunneqarsimanera:**

# Aalajangiineq:

|  |
| --- |
| Suliariumannittussarsiuussinissamut neqeroorutit kinguartinneqarput |

#  **Tasersuup alliup saniatigut tummeqqiornissaq il. Il. Nukissiorfiup akissuteqaataa. (Kristian Grønvold)**

# Tummeqqiornissaq Nukissiorfimmiit ajoriffissaqartinngilarput.

# Aalisartut ilitsivissaanut tunngasumik. Tusarnikuungaluarakku Johan Henningsen aqqutaata isua (Koororsuaq) aalisartunut ilitsivissatut innersuussutaareernikoq. Akuerineqareernikuullunilu´. Kisiannili atornerarani.

1. Killeqarfiup iluani illuliorsinnaaneq. Tasersuaq qulliup imaa appariartormat. Fabrikkillu ilaqqinniarlutik. Imaaruttuulissangaluarutta, atortariaqalersinnaammat. Miljødirektorat-imulli qinnuteqaatigisinnaavarsi. Imeqarfiup killeqarfii taakkunani aaliangerneqartarmata.

 Aalajangiineq:

|  |
| --- |
| Tasersuup eqqaani siunissami illuliorfigineqarsinnaasunngorlugu Miljødirektorat-imut allakkatigut qinnuteqaatigineqassaaq. Tummeqqiornissaq pillugu suliaq suliap aallartinnissaa misissorneqassaaq. Aalisartut ilitsiviat/saanik misissuisoqarluartoqartariaqarpoq. |

1. **Siulittaasup nalunaarutaa Oqartussaaqataanermut ataatsimiititaliaqarsimaneq**.

Siulittaasup nassuiaanermini nalunaarutingaa Oqartussaqaataanermut ataatsimiititaliaq 06. juni 2020 ataatsimiinnermini aalajangiisoqartussaasoq Najukkami Ataatsimiititaliap suleriusissaa. Aammalu Najukkami ataatsimiititaliap ataatsimiinnerini imaqarniliaq kombestemut ilanngunneqartassapput akuersissutigineqartartussaallutillu. Ilanngullugu balance ataatsimiinnermi ilanngunenqartassaaq.

# Aalajangiineq:

|  |
| --- |
| Tusaatissatut tiguneqarpoq. |

#  **Teknikkimut immikkoortoqarfiup suliat killiffianik saqqummiussinera: (Arnarulunnguaq H. Zeeb)**

Teknikkimut Avatangiisinullu aqutsisup saqqummiuppai suliat killiffii ukuusut:

* Aqqusinerni sioraajaanerit illoqarfik tamakkeriarniarpaat, salingutaannarnik sioraajaaneq ingerlanneqarmat piffissaq sivisooq ingerlanneqarnissaa naatsorsuutigineqassasoq.
* Illut eqqaanni saliisitsineq upernaat tamaasa pisartoq innuttaasunut ingitassaatitik aqquserngup killinganut iliorangaat aamma sioraajaanerup saniatigut katersorneqarput eqqaaviliaanneqartaarlutillu
* Eqqaavissallu inniminnerneqareersimasut tikingajalertullu
* KJ-ikkut sanaartornerini ruujorit inaalinneqartussat sanaartortunut suliakkiissutigineqarsimasut

# Aalajangiineq:

|  |
| --- |
| Tusaatissatut tiguneqarput. |

Atsiorfissaq:

Sabine Fleischer, Siulittaasoq

Mikael Lange

Sakio Fleischer

Ann Andreassen

Elisabeth Nielsen